als_Latn dik_Latn sag_Latn
Parku i Ulzës
- Kategoria: Turizmi historiko-kulturor
- E mërkurë, 30 Nëntor
Por 2.5 km rrugë që të çon drejt kësaj qyteze karakteristike edhe për ndërtimet e saj, janë një shkak për frenimin e turizmit në këtë zonë. Për shkak të rrugës së dëmtuar, banorët shfrytëzojnë liqenin edhe për transportin e kafshëve apo edhe ushqimeve nga njëra anë e zonës tek tjetra. Kryetari i Komunës Ulëz, Adrijet Gjeçi, thotë se ka dorëzuar një projekt për rrugën pranë Fondit Shqiptar të Zhvillimit prej dy vitesh dhe pret miratimin e tij, ndërsa shton se rruga e dëmtuar nuk lejon zhvillimin e mëtejshëm të infrastrukturës në këtë zonë.
Ulza është një ndër 12 njësitë vendore të rrethit të Matit e vendosur në anën perëndimore të tij. Në këtë zonë gjenden dy basene ai i Ulzës dhe Shkopetit, ndërkohë që njerëzit këtu merren kryesisht me bujqësi dhe peshkim. Liqeni i Ulzës, shquhet për peshkun krap, i cili në këtë zonë gatuhet në zgarë. Për këtë Inspektorati i Peshkimit dhe Komuna janë të angazhuar që ta mbrojnë liqenin nga gjuetia e paligjshme, si dhe ta pastrojnë ujin nga ndotja. Parku Rajonal Natyror i Ulzës u shpall si i tillë një vit më parë dhe ka një sipërfaqe prej 4200 hektarësh.
als_Latn als_Latn als_Latn als_Latn als_Latn